《比阅藏经偶成短偈仍寄同志者》
宋代·程俱

君看故教定何缘，岂为多闻与福田。念念会融归自已，言言当处便忘筌。

无钱空数他人宝，遮眼那令兕革穿。鸟度虚空风过穴，不妨开卷亦安禅。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。